
COMUNICAT DE PRESĂ
privind lansarea liniei telefonice gratuite dedicată informării consumatorilor cu privire la schimbarea furnizorului de energie electrică/gaze naturale
05.03.2015

Odata cu deschiderea către concurenta a piețelor de energie, a fost implementat cadrul legal care să permită  tuturor consumatorilor de energie electrică/gaze naturale, indiferent de natura consumului - casnic sau noncasnic - să uzeze de dreptul de eligibilitate, adică să își aleagă furnizorul de energie electrică/gaze naturale dorit si să încheie cu acesta contracte pentru furnizarea negociată pentru locul sau locurile sale de consum.  
Pentru a veni în sprijinul părților interesate, Autoritatea Națională de Reglementare în domeniul Energiei a pus la dispoziţia consumatorilor finali o linie telefonică gratuită, dedicată informării cu privire la schimbarea furnizorului de energie electrică/gaze naturale. 
Linia telefonică gratuită are nr. 0800800410, iar consumatorii pot apela acest număr pentru a beneficia de informatii care să le poată fi utile în procesul de alegere a furnizorului de energie electrică/gaze naturale, în contextul unei piețe de energie competitive.
Direcția comunicare, cooperare și relația cu Parlamentul

